text
stringlengths 1
22.3k
|
|---|
ཐར་པ་ཐོབ་ཏུ་མི་སྟེར་བའི་དགྲའམ་བདུད་ཡིན་ག་དེ་བག་ཆགས་དང་བཅས་པ་དྲུང་ནས་ཕྱུང་བ་ལ་བདུད་བཅོམ་པ་ཞེས་བྱ་སྟེ་སྤངས་རྟོགས་མཐར་ཐུག་པའི་སངས་རྒྱས་མངོན་དུ་གྱུར་པའོ།། |
དེ་ནི་ཉན་རང་བྱང་ཆུབ་སེམས་དཔའ་གསུམ་གྱི་གང་ཟག་གི་ཡུལ་ལས་ཁྱད་པར་དུ་མས་འཕགས་པ་སྟེ། |
འདི་ལྟ་གཞི་ཇི་ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ། |
བཞིན་ཉིད་མངོན་གྱུར་གྱི་རང་བཞིན་༡། |
རང་རིག་པའི་ཡེ་ཤེས་སྒྲིབ་གཡོགས་མེད་པའི་རང་བཞིན་༢། |
དེ་བཞིན་དུ་རྣམ་པ་ཐམས་ཅད་མཁྱེན་པ་༣། |
འདུས་མ་བྱས་པའི་བོན་ཉིད་མངོན་དུ་གྱུར་པ་༤། |
དུས་གསུམ་འདུ་འབྲལ་མེད་པར་རྒྱུན་དུ་གསལ་བ་༥། |
རང་གི་རྒྱུད་རྣམ་པར་དག་པ་༦། |
བླ་ན་མེད་པ་མངོན་དུ་གྱུར་པ་༧། |
ཐུགས་རྗེས་ཀུན་ལ་ཁྱབ་པ་༨། |
འགྲོ་བར་ཇི་ལྟ་མོས་བཞིན་སྣང་བ་༩། |
ཐམས་ཅད་ཐམས་ཅད་ཉིད་དུ་མངའ་མཛད་ཀྱང་རང་གི་ངོ་བོ་མཚན་མ་དང་བྲལ་བ་༡༠། |
སྐུ་གཡུང་དྲུང་སྐྱེ་ཤི་མེད་པ་༡༡། |
གསུང་གཡུང་དྲུང་འགག་འཛེར་མེད་པ་༡༢། |
ཐུགས་གཡུང་དྲུང་བདེ་བ་ཆེན་པོ་༡༣། |
ཐུགས་རྗེ་རྫུ་འཕྲུལ་བསམ་གྱིས་མི་ཁྱབ་པ་༡༤། |
མཁྱེན་པའི་ཡེ་ཤེས་བསམ་གྱིས་མི་ཁྱབ་པ་༡༥། |
ལེགས་པའི་ཡོན་ཏན་བསམ་གྱི་མི་ཁྱབ་པ་༡༦། |
མཛད་པའི་འཕྲིན་ལས་བསམ་གྱིས་མི་ཁྱབ་པ་༡༧། |
གདུལ་བྱའི་བསམ་པ་ཐམས་ཅད་ཡོངས་སུ་རྫོགས་པར་༡༨། |
བོན་ཉིད་ཀྱི་དབྱིངས་ནས་རང་བཞིན་མེད་པ་རང་བྱུང་བའི་རང་བཞིན་དང་༡༩བཅུ་ཕྲག་གཅིག་དང་གཅིག་ཕྲག་དགུས་མཐོ་བའོ།། |
གཉིས་པ་ནི། |
འཕགས་པ་ཞེས་པས་བསྟན། |
རྫོགས་པའི་སངས་རྒྱས་ཉིད་ཉན་ཐོས་དང་རང་རྒྱལ་སོགས་ལས་ཁྱད་པར་འཕགས་པའི་ཡོན་ཏན་བཅུ་ཕྲག་གཅིག་ཡོད་དེ། |
འདི་ལྟར་སེམས་བསྐྱེད་ཀྱི་ཁྱད་པར་ཉན་རང་གཉིས་ཀྱིས་རང་དོན་དུ་བྱང་ཆུབ་ཏུ་སེམས་བསྐྱེད། |
སངས་རྒྱས་ཀྱིས་དང་པོ་བསླབ་ལམ་དུ་ཞུགས་དུས་ནས་སེམས་ཅན་གཞན་དོན་དུ་ཐུགས་བསྐྱེད་པ་༡། |
སྨོན་ལམ་ཡང་ཉན་རང་གཉིས་ཀྱིས་རང་དོན་དང་། |
སངས་རྒྱས་ཀྱིས་གཞན་དོན་དུ་བཏབ་པ་༢། |
རྒྱུ་ལ་ཡང་ཉན་རང་གི་དགེ་རྩ་ཇི་སྙེད་བསགས་ཀྱང་སེམས་བསྐྱེད་དང་ལྟ་བ་མཐར་ཐུག་གིས་མ་ཟིན་པས་ན་ལྷག་མེད་སྐྱབས་འགྲོ་དང་བྱང་སེམས་ཞིང་འགྲེལ་སོགས་ཀྱི་སྐོར། |
དུ་ཟད་པའམ་བྱང་ཆུབ་ཆེན་པོ་མི་འགྲུབ། |
སངས་རྒྱས་སྒྲུབ་པའི་དགེ་རྩ་ནམ་མཁའ་ཇི་སྲིད་དུ་ཆུད་མི་ཟ་ཞིང་འགྲོ་དོན་ནམ་མཁའ་དང་མཉམ་པ་འབྱུང་བའི་གཞིར་གྱུར་པ་༣། |
ངོ་བོ་ཡང་ཉན་རང་གཉིས་ཀྱིས་མཐར་ཐུག་དགྲ་བཅོམ་ཐོབ་ནའང་གཟུགས་སྐུའི་མཐར་ཐུག་མ་ཡིན། |
སངས་རྒྱས་ནི་ཟག་མེད་ཀྱི་ཕུང་པོ་ལྔའི་བདག་ཉིད་གཟུགས་བརྙན་ཙམ་དུ་གདུལ་བྱ་ལ་སྣང་བ་༤། |
སྤངས་རྟོགས་ཀྱང་ཉན་རང་གཉིས་ཀྱིས་ཉི་ཚེ་བ་ཙམ་ལས་མི་འགྲུབ། |
སངས་རྒྱས་ནི་སྤངས་རྟོགས་མཐར་ཐུག་བླ་ན་མེད་པ་གྲུབ་པ་༥། |
སྒྲུབ་པའང་ཉན་རང་གཉིས་ཀྱིས་དོན་གཉིས་མཐར་མ་ཕྱིན། |
སངས་རྒྱས་ཀྱིས་རང་དོན་གཞན་དོན་གཉིས་ཀ་མཐར་ཕྱིན་པ་༦། |
ལྟ་བའང་ཉན་རང་གཉིས་ཀྱིས་བདག་མེད་གཅིག་གམ་ཕྱེད་དང་གཉིས་ལས་མ་རྟོགས། |
སངས་རྒྱས་ཀྱིས་བདག་མེད་གཉིས་ཀ་མངོན་གྱུར་པ་བརྙེས་པ་༧། |
ཕྲིན་ལས་ཉན་རང་གཉིས་ཀྱིས་གཞན་དོན་མི་མཛད། |
སངས་རྒྱས་ཀྱིས་འཁོར་བ་ཇི་སྲིད་གནས་ཀྱི་བར་དུ་འགྲོ་དོན་འབད་མེད་ལྷུན་གྲུབ་མཛད་པ་༨། |
སྟོབས་ལའང་ཉན་རང་གི་དགྲ་བཅོམ་པ་ཇི་སྙེད་ཀྱི་སྟོབས་ཀྱིས་སངས་རྒྱས་ཀྱི་སྟོབས་བརྫི་བ་མི་ནུས་ཏེ། |
སངས་རྒྱས་ཀྱིས་རི་བོ་ཆེན་པོ་ཇི་ལྟ་བུ་ཡང་གྲོ་གའི་ཤོག་ཤོག་བསྒྱུར་བ་བཞིན་དུ་ཕྱག་གིས་གྱེན་དུ་འདེགས་པ་དང་ཐུར་དུ་སྐྱེལ་བ་སོགས་སྟོན་པ་ཀོང་ཡུལ་དུ་ཕེབས་དུས་ན། |
བདུད་གཤེན་གཉིས་ཀྱི་ལོ་རྒྱུས་མདོ་ལས་ལས་གསུངས་པས་མཚོན་ནས་ཤེས་པར་བྱ། |
རྫུ་འཕྲུལ་གྱི་སྟོབས་ཀྱང་དྲང་སྲོང་རྣམས་ཀྱིས་རི་རབ་རེ་རེའང་གོམ་པ་རེ་རེས་བཅད་པར་ནུས་ཏེ། |
ཐེག་པ་ཆེན་པོའི་མདོ་ལས། |
དྲང་སྲོང་རྣམས་ཀྱི་རྫུ་འཕྲུལ་འདི་ལྟ་སྟེ། |
མགྱོགས་ཚད་གློག་དང་འདྲ་བར་བྱས་ནས་ཀྱང་། |
རི་རབ་བདུན་ཡང་གོམ་པ་རེ་རེས་གཅོད། |
ཞེས་གསུངས་པ། |
ཡེ་གཤེན་གཡུང་དྲུང་སེམས་དཔའ་རྣམས་ཀྱི་རྫུ་འཕྲུལ་དེ་ལས་ཀྱང་བརྒྱ་སྟོང་ཁྲི་འབུམ་ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ། |
འཕགས་པ་སྟེ། |
དེ་ཉིད་ལས། |
ཡེ་གཤེན་རྣམས་ཀྱི་རྫུ་འཕྲུལ་འདི་འདྲ་སྟེ།། |
སྟོང་གསུམ་ཁྲི་འབུམ་ཡུངས་འབྲུ་ཙམ་དུ་འཛུད།། |
ཡུངས་འབྲུ་མ་འཕེལ་སྟོང་གསུམ་རངས་པར་མཐོང་། |
ཡུངས་འབྲུ་ཙམ་གཅིག་སྟོང་གསུམ་ཙམ་དུ་སྤྲུལ།། |
ནང་གི་སེམས་ཅན་ཀུན་གྱིས་མ་ཚོར་བ།། |
སྟོང་གསུམ་འཇིག་རྟེན་དུ་མ་འཕེན་པར་ནུས།། |
འདི་ནས་རང་གི་སྟན་ལས་མ་གཡོས་པར།། |
འཇིག་རྟེན་འབུམ་ཕྲག་མང་པོའི་ཕ་རོལ་འཕེན་ཞེས་གསུངས། |
དེ་ལྟ་བུའི་རྫུ་འཕྲུལ་བརྒྱ་སྟོང་ཁྲི་འབུམ་གྱིས་སངས་རྒྱས་ཀྱི་རྫུ་འཕྲུལ་དཔེ་ཡང་མི་རུང་ཞིང་ཉེ་བ་ཙམ་དུའང་མི་འགྱུར་༩། |
མཁྱེན་པའི་ཡེ་ཤེས་ཀྱང་དྲང་སྲོང་རྣམས་ཀྱིས་མཉམ་པར་གཞག་པའི་ཚེ་སྟོང་གསུམ་འཇིག་རྟེན་གཅིག་མཐོང་བ་སྟེ། |
དེ་ཉིད་ལས། |
མཉམ་པར་གཞག་ཚེ་སྟོང་གསུམ་རངས་པར་མཐོང་། |
ཞེས་གསུངས་པ། |
སངས་རྒྱས་ཀྱི་མཁྱེན་པའི་ཡེ་ཤེས་ཀྱིས་ཤེས་བྱ་མཐའ་དག་གམ་མཁའ་ཁྱབ་ཀྱི་འཇིག་རྟེན་ཁམས་སྤྱི་དང་རང་གི་མཚན་ཉིད་མ་འདྲེས་པར་སོ་སོར་མཁྱེན་པ་སྟེ། |
སྡུད་པ་ལས། |
མཁྱེན་པའི་ཡེ་ཤེས་དེ་ནི་ནམ་མཁའ་འདྲ། |
ནམ་མཁས་སྣང་སྲིད་གསལ་ཞིང་ཁྱབ་པ་ལྟར། |
ཐམས་ཅད་མཁྱེན་པ་བས་མི་གསལ་མ་ཁྱབ་མེད་ཅེས་གསུངས། |
ཞེས་སོགས་ཀྱིས་རིགས་ཅན་གསུམ་གྱི་ཡུལ་ལས་འཕགས་པའོ་༡༠། |
གསུམ་པ་ནི། |
དཔེས་བསྔགས་པའི་ནས། |
ཚེ་བ་ཞེས་པས་བསྟན། |
སངས་རྒྱས་ཉིད་ཀྱིས་གཞན་དོན་དུ་གང་ལ་གང་འདུལ་གྱི་མཛད་པ་ཚད་མེད་པ་སྟེ། |
ཅུང་ཟད་དཔེ་དང་སྦྱར་ནས་བཤད་ན། |
འདི་ལྟ་མ་རིག་མུན་པ་སེལ་བའི་སྒྲོན་མ་༡། |
འཁོར་བའི་རྒྱ་མཚོར་སྒྲོལ་བ་གྲུ་པ་༢། |
ཞེ་སྡང་མེ་ཆེན་འཇོམས་པའི་ཆུ་བོ་༣། |
འདོད་ཆགས་རྒྱ་མཚོ་སྐམ་པའི་ཉི་མ་༤སྲིད་པའི་དཔྱངས་ཐག་གཅོད་པའི་རལ་གྲི་༥། |
ཉོན་མོངས་དུག་གསུམ་སྦྱང་བའི་སྨན་པ་༦། |
སེམས་ཅན་བུ་ལྟར་སྐྱོང་བའི་ཡུམ་ཆེན་༧། |
འགྲོ་བའི་སྐྱབས་འགྲོ་དང་བྱང་སེམས་ཞིང་འགྲེལ་སོགས་ཀྱི་སྐོར། |
དགོས་འདོད་བསྐང་བ་ནོར་བུ་༨། |
བདུད་སྲིན་ཟིལ་གྱིས་གནོན་པའི་སེང་༩། |
གཟུང་འཛིན་མདུད་པ་བཀྲོལ་བའི་སོག་ལེ་༡༠། |
ཐམས་ཅད་ཐུགས་རྗེས་འཛིན་པའི་ལྕགས་ཀྱུ་༡༡། |
རྣམ་རྟོག་རི་བོ་འཇོམ་པའི་ཐོ་བ་༡༢ ། |
ལྟ་བ་ཐམས་ཅད་ཁེབས་འོག་ཏུ་ཆུད་པའི་ཁྱུང་ཆེན་༡༣། |
ཐུགས་རྗེས་ཀུན་ལ་ཁྱབ་པའི་ནམ་མཁའ་༡༤། |
ཐེག་པ་ཐམས་ཅད་སྒྲོགས་པའི་འབྲུག་སྒྲ་༡༥། |
བོན་ཀུན་ལྷུན་གྱིས་གྲུབ་པའི་ཙནྡ་སྦྲུལ་གྱི་སྙིང་པོ་༡༦། |
ཅི་ལྟ་བསྟན་པ་ལྟར་འཆར་བའི་ནོར་བུ་ཚོན་ཤེལ་༡༧། |
རྣམ་རྟོག་ཐམས་ཅད་དྭངས་པར་མཛད་པ་ནོར་བུ་ཆུ་འདངས་༡༨། |
ཡེ་ཤེས་མྱུ་གུ་བསྐྱེད་པའི་ས་ཆེན་པོ་༡༩། |
བག་ཆགས་དྲི་མ་བཀྲུ་བའི་ཆབ་གཙང་༢༠། |
དངོས་པོ་མཚན་མ་སྲེག་པའི་མེ་དཔུང་༢༡། |
གདུལ་བྱའི་བསམ་པ་གཡོ་ཞིང་བསྐྱེད་པའི་རླུང་ཆེན་པོ་༢༢། |